கேள்வி: அஜிதா சுசித்ரா வீரா - ஆரம்ப கால வாழ்க்கை குறித்து விரிவாக சொல்லுங்கள்.
பதில்: அஜிதா சுசித்ரா வீரா தென்னிந்தியாவில் ஐதராபாத்து (இந்தியா) பிறந்தார். அவரின் தந்தை அஞ்சன் பாபு ஒரு கேலிச்சித்திரம் வரைபவராகவும், பத்திரிக்கைக்கு படங்களை வரைபவராக இருந்தார். இவரின் தாயார் உஷா ராணி, வங்கியாளராக மாறிய பத்திரிகையாளர். மூன்று வயதில் ஒரு ஓவியராக இருந்த தன் தந்தையிடம் ஓவியம் வரையக் கற்றுக் கொள்ளத் தொடங்கினார். மேலும் தனது தந்தையின் சிறிய தனியார் புகைப்பட அரங்கத்தில் ஓவியம் வரைதல், படிப்பது, திரைப்படங்கள் பார்ப்பது மற்றும் புகைப்படங்களை அச்சிடுவது ஆகியவற்றில் கழித்தார். வீராவின் தந்தை பலவிதமான புகைப்படக் கருவிகளை அறிமுகப்படுத்தினார். மேலும் அவர் ஊசித்துளை காமராக்கள் மற்றும் பிற அறிவியல் சாதனங்களை தயாரிப்பதில் ஈடுபட்டார். இது குழந்தையான இவரைக் கவர்ந்தது. இவர் அறிவியலில் (செயின்ட் ஆன்ஸ் கல்லூரி, ஐதராபாத்) பட்டம் பெற்றார். ஆனாலும், இவர் திரைப்படம் மீதான தனது ஆர்வத்தைத் தொடர்ந்தார். ஒருசில நாடகங்களில் நடித்த பிறகு, இந்தியாவின் புகழ்பெற்ற தேசிய திரைப்பட நிறுவனமான புனேவில் உள்ள இந்திய திரைப்பட மற்றும் தொலைக்காட்சி நிறுவனத்தில் சேர்ந்தார். அங்கு திரைப்பட இயக்கத்தில் பட்டம் பெற்றார்.